CELEX: 62018TB0282
Language: lt
Date: 2020-05-14 00:00:00
Title: Byla T-282/18: 2020 m. gegužės 14 d. Bendrojo Teismo nutartis byloje Bernis ir kt. / BVP (Ieškinys dėl panaikinimo – Ekonominė ir pinigų sąjunga – Bankų sąjunga – Kredito įstaigų ir tam tikrų investicinių įmonių bendras pertvarkymo mechanizmas (BPM) – Reglamento (ES) Nr. 806/2014 18 straipsnio 1 dalis – Pertvarkymo procedūra, taikoma įstaigos žlugimo arba galimo žlugimo atveju – Patronuojančioji ir patronuojamoji bendrovės – ECB pareiškimas dėl žlugimo arba galimo žlugimo – BPV sprendimas nepatvirtinti pertvarkymo schemos – Viešojo intereso nebuvimas – Nacionalinę teisę atitinkantis likvidavimas – Akcininkai – Tiesioginės sąsajos nebuvimas – Nepriimtinumas)

6.7.2020   
            
            
               LT
            
            
               Europos Sąjungos oficialusis leidinys
            
            
               C 222/22
            
         
      2020 m. gegužės 14 d. Bendrojo Teismo nutartis byloje Bernis ir kt. / BVP
      
      (Byla T-282/18) (1)
      
      (Ieškinys dėl panaikinimo - Ekonominė ir pinigų sąjunga - Bankų sąjunga - Kredito įstaigų ir tam tikrų investicinių įmonių bendras pertvarkymo mechanizmas (BPM) - Reglamento (ES) Nr. 806/2014 18 straipsnio 1 dalis - Pertvarkymo procedūra, taikoma įstaigos žlugimo arba galimo žlugimo atveju - Patronuojančioji ir patronuojamoji bendrovės - ECB pareiškimas dėl žlugimo arba galimo žlugimo - BPV sprendimas nepatvirtinti pertvarkymo schemos - Viešojo intereso nebuvimas - Nacionalinę teisę atitinkantis likvidavimas - Akcininkai - Tiesioginės sąsajos nebuvimas - Nepriimtinumas)
      (2020/C 222/24)
      Proceso kalba: anglų
      
         Šalys
      
      
         Ieškovai: Ernests Bernis (Jūrmala, Latvija), Oļegs Fiļs (Jūrmala), OF Holding SIA (Ryga, Latvija), Cassandra Holding Company SIA (Jūrmala), atstovaujami advokato O. Behrends
      
         Atsakovė: Bendra pertvarkymo valdyba, atstovaujama J. De Carpentier, M. Meijer Timmerman Thijssen, A. Valavanidou, H. Ehlers ir E. Muratori, padedamų advokato A. Rivas ir solisitorės B. Heenan
      
         Atsakovės pusėje į bylą įstojusi šalis: Europos Centrinis Bankas, atstovaujamas G. Marafioti, E. Koupepidou ir J. Rodríguez Cárcamo
      
         Dalykas
      
      SESV 263 straipsniu grindžiamas prašymas panaikinti 2018 m. vasario 23 d. BPV sprendimą, kuriuo ji nusprendė nepatvirtinti pertvarkymo priemonių, skirtų ABLV Bank AS ir jo patronuojamai bendrovei ABLV Bank Luxembourg SA, pagal 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (OL L 225, 2014, p. 1; klaidų ištaisymas OL L 101, 2015 4 18, p. 62).
      
         Rezoliucinė dalis
      
      
                  1.
               
               
                  Atmesti ieškinį kaip nepriimtiną.
               
            
                  2.
               
               
                  Ernests Bernis ir Oļegs Fiļs, OF Holding SIA ir Cassandra Holding Company SIA padengia savo ir Bendros pertvarkymo valdybos (BPV) bei Europos Centrinio Banko (ECB) bylinėjimosi išlaidas.
               
            
         (1)  OL C 259, 2018 7 23.